LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2010 M. RUGSĖJO 27 D.

ĮSAKYMO NR. D1-826 „DĖL STATYBOS TECHNINIO REGLAMENTO

STR 1.07.01:2010 „STATYBĄ LEIDŽIANTYS DOKUMENTAI“ PATVIRTINIMO“ PAKEITIMO

2014 m. lapkričio 25 d. Nr. D1-937

Vilnius

P a k e i č i u statybos techninį reglamentą STR 1.07.01:2010 „Statybą leidžiantys dokumentai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 „Dėl statybos techninio reglamento STR 1.07.01:2010 „Statybą leidžiantys dokumentai“ patvirtinimo“:

1. Papildau nauju 5.12 papunkčiu:

„5.12. Lietuvos Respublikos Vyriausybės 2008 m. rugsėjo 10 d. nutarimas Nr. 940 „Dėl Žemaičių krikšto ir Žemaičių vyskupystės įsteigimo 600 metų jubiliejaus minėjimo 2009–2017 metų programos patvirtinimo ir šios programos priežiūros komisijos sudarymo“;“.

2. Papildau nauju 5.13 papunkčiu:

„5.13. Lietuvos Respublikos Vyriausybės 2008 m. lapkričio 4 d. nutarimas Nr. 1212 „Dėl projektų grupės „Bernardinų takais“ pripažinimo valstybei svarbiu kultūriniu projektu“;“.

3. Papildau nauju 5.14 papunkčiu:

„5.14. Lietuvos Respublikos Vyriausybės 2014 m. liepos 16 d. nutarimas Nr. 690 „Dėl Šv. Jono Pauliaus II piligrimų kelio kūrimo ir jo objektų išsaugojimo ir pritaikymo“.“

4. Papildau 6 priedą nauju 5.4 papunkčiu:

„5.4. atliekant paprastąjį remontą valstybei svarbaus kultūrinio objekto statinio, patvirtinto Lietuvos Respublikos Vyriausybės nutarimais Nr. 940 [5.12], Nr. 1212 [5.13] ir Nr.690 [5.14].“

5. Pakeičiu 10 priedo 8 punktą ir jį išdėstau taip:

„8. jei rekonstruojamas ar remontuojamas valstybinės reikšmės objektas (statinys) [5.11], statinys Lietuvos Respublikos Vyriausybės įtrauktas į sąrašus [5.12–5.14], – Priešgaisrinės apsaugos ir gelbėjimo departamento prie Vidaus reikalų ministerijos.

Aplinkos ministras	Kęstutis Trečiokas